cyanic-selkie/wikianc huggingface dataset:
ארז כץ
ארז כץ (נולד ב-9 באפריל 1980) הוא כדורסלן עבר ישראלי ששיחק בעמדת הרכז, גובהו 1.93 מטרים.
כץ נישא ביוני 2012 ולאחר מכן פרש ממשחק פעיל בעקבות פציעה קשה.
בשנת 2013 החל לשמש כפרשן כדורסל, לצידו של השדר מאיר איינשטיין, בערוץ צ'רלטון.
ארנסט רנן
ביוגרפיה
הייתה זאת פילולוגיה, ולא מתמטיקה, שפתרה לבסוף את ספקותיו הגוברים של רנן. לאחר שהשלים את חוק לימודיו באיסי למד במכללת סנט סולפיס במטרה להשלים תואר בפילולוגיה לפני בואו בנדרי הכמורה. הוא למד עברית והחל לקרוא את התנ"ך בשפת המקור. הוא מצא הבדלים בין שני חלקיו של ספר ישעיה, ותיארך את כתיבת התורה, לפי התחביר והתיעוד ההיסטורי, לזמן מאוחר יותר מזה של משה רבנו. גם את כתיבת ספר דניאל הוא תיארך למאות שנה לאחר האירועים המתוארים בו. כל אלה כיבו בו את האמונה בכתבי הקודש כלשונם. רנן איבד את אמונתו בסתר לבו אולם לזמן מה עדיין רצה באורח חיים של כומר קתולי. בסופו של דבר זנח אף את כוונותיו אלה. באוקטובר 1845 עזב את סנט סולפיס ועבר ללמוד בסטניסלה, מכללה חילונית. אף אותה הוא עזב והלך לעבוד כמורה בבית ספר לנערים של קרוזה.
הפילוסוף שהזקין הביט לאחור על נעוריו. בן כשישים היה כשפרסם ב־1883 את ספרו האוטוביוגרפי Souvenirs d'enfance et de jeunesse (זכרונות ילדות ונעורים). דווקא ספר זה, שאינו עבודה מדעית, הוא הידוע ביותר מספריו. הוא זכה לכך משום שציבור הקוראים נשבה בקסמי ההתרפקות הרומנטית של אישיות מפורסמת על עבר מלא תום. אין לראות, עם זאת, בזכרונות אלה את עיקר מורשתו של רנן. באותו עשור הוא כתב ספרים אחרים המייצגים יותר את רוחו האופטימית אך מפוכחת. מעל לכל היה רנן אידיאליסט, והוא קובע כי הדת והמדע יתקיימו כל עוד העולם קיים. הוא מתאר עולם דמוקרטי, עם חופש מדעי, שוויון ושגשוג.
מרקוס יוניוס ברוטוס
חיים וקריירה מוקדמת
ברוטוס נולד בשנת 85 לפנה"ס, אביו היה מרקוס יוניוס ברוטוס, ואמו הייתה סרוויליה קפיאוניס, אחותו למחצה של קאטו הצעיר ומאהבתו של יוליוס קיסר (מה שגרם בין השאר לשמועות שהוא היה בן לא חוקי של קיסר). אבותיו משני צדי משפחתו שירתו במגיסטראטורות הרמות ביותר במשך מאות שנים. הבולטים שביניהם היו מצד אביו, לוקיוס יוניוס ברוטוס שהדיח את מלך רומא האחרון לוקיוס טארקוויניוס סופרבוס, ייסד את הרפובליקה וכיהן כקונסול הראשון ומצד אמו, גאיוס סרוויליוס אהלה שהוכרז גיבור הרפובליקה אחרי שהתנקש בספוריוס מאליוס שהואשם בזה שרצה להכתיר את עצמו למלך.
חברי הטריומווירט, שהורכב מקיסר, פומפיוס ומרקוס ליקיניוס קראסוס, החליטו בשלב כלשהו, שעל מנת שקאטו לא יסכל את תוכניותיהם, יש לסלקו מרומא. התירוץ שהם מצאו לכך היה מינויו למושל קפריסין בשנת 58 לפנה"ס. קאטו הבין, אמנם, שמתכוונים לסלק אותו מהבמה המרכזית, אך ההצעה הייתה טובה מדי בשביל לסרב. ברוטוס התלווה אל דודו והוטלה עליו המשימה של השתלטות על רכושו של המלך תלמי שהתאבד עם היוודע הידיעה על סיפוח האי.
אחרי סיום כהונתו הוא חזר לרומא בשנת 52 לפנה"ס והחל לעבוד כפרקליט, בין השאר הוא הגן על חותנו כשזה הואשם בשנת 51 לפנה"ס בניהול כושל של קליקיה ובמתן שוחד למטרת בחירה למשרת הקנסור ועל טיטוס אניוס מילו כשזה הואשם ברציחתו של טרביון הפלבס פובליוס קלודיוס פולכר, בניגוד למרקוס טוליוס קיקרו שטען שרציחתו של פולכר הייתה מעשה של הגנה עצמית מצד מילו, ברוטוס טען שהרצח מוצדק מכיוון שפולכר היה אויב הרפובליקה. למקרה המשפטי האחרון הייתה משמעות פוליטית מכיוון שבהצדקת רציחתו של אדם שהיה בן חסותם של הטריומווירט, ברוטוס זיהה עצמו עם סיעת האופטימאטית. הוא המשיך בהבעת עמדה פוליטית, כשגינה את פומפיוס בזמן שהאחרון כיהן כקונסול יחיד בשנת 52 לפנה"ס.
תחת שלטונו של קיסר
כשפרצה בשנת 49 לפנה"ס מלחמת האזרחים בין קיסר לסנאט, בחר ברוטוס, בדומה לדודו, קאטו הצעיר, שהיה יריב מר של קיסר, לצדד בפומפיוס, למרות העובדה שהוא היה אחראי לרציחתו של אביו ואף על פי שגינה אותו בעבר. ברוטוס החליט שתמיכה בו היא לטובת השמירה על הרפובליקה. ברוטוס היה חשוב לצדדים הלוחמים פומפיוס כיבד אותו ואילו קיסר נתן פקודה לקציניו להימנע מלפגוע בשנת 49 לפנה"ס פרצה ברומא מלחמת אזרחים.
מלחמת האזרחים
בזמן הזה גאיוס אנטוניוס, אחיו של מרקוס אנטוניוס שמונה על ידי הסנאט למושל מוקדון הגיע לאיליריה בכוונה להשתלט על הפרובינקיה שלו, ברוטוס הבין את הסכנה שנשקפת למעמדו מצידו של אנטוניוס ולכן שינע את צבאו ופלש לאילירה, חלק מצבאו של אנטוניוס ערק לצידו ואנטוניוס עצמו הובס במספר קרבות ונפל בשבי. אף על פי שיעצו לו להוציא את אנטוניוס להורג ברוטוס שמר עליו בחיים ונתן לו יחס נאות, ייתכן שעדיין הייתה לו תקווה להגיע להסדר עם אחיו אולם אנטוניוס ניסה לעורר מרד בצבאו של ברוטוס עד שנתפס והוצא להורג. הסנאט אישר את הישגיהם של ברוטוס וקסיוס בדיעבד כשהעניק להם את האימפריום מאיוס, דבר שהעניק להם סמכות שליטה עליונה בפרובינקיות.
טויוטומי הידיושי
התחזקות
בן אחר של נובונאגה, נובוקאצו, היה עוין כלפי הידיושי בשל התערבותו בענייני השבט, ולכן חבר לאיאיאסו ונלחם בהידיושי בקרב קומקי, שהיה המקרה היחיד בו נלחמו שניים ממאחדי יפן זה בזה. הקרב התארך ונכנס למצב של קיפאון, אף על פי שהידיושי איבד חיילים רבים יותר. בסופו של דבר השלים הידיושי עם נובוקאצו, ועל מנת לפייס את איאיאסו שלח אליו את אחותו הצעירה ואת אמו כבנות ערובה. בתמורה הסכים איאיאסו להפוך לווסאל של הידיושי.
דעיכה
לאחת מות הידיושי התקשו חברי מועצת הבכירים לרסן את שאפתנותו של איאיאסו. נוצרו מחנות בקרב המועצה, ובסופו של דבר נטל איאיסו את השליטה במדינה תוך שהוא משתק את הידיורי, בנו של הידיושי. לאחר מצור ממושך על טירת אוסקה נכנע הידורי ונאלץ לבצע ספוקו ב-1615.
מורשת תרבותית
הידיושי אף השפיע על התרבות החומרית ביפן. הוא טיפח את מוסד טקס תה היפני, לא חסך בהוצאות על אירועים חברתיים והפך לפטרונם של אמנים רבים. עם עליית קרנו של טקס התה, עלתה הדרישה בקרב המעמד העליון לכלי קרמיקה, ובמהלך הפלישות לקוריאה הוחרמו כלים רבים ואף נעצרו אמני קרמיקה קוריאנים ונכפה עליהם לעבור ליפן.
המלחמה הקרה
ברם, המאבק היה בין מעצמות על, אשר דגלו בגישות שונות בכל הקשור לכלכלה, פוליטיקה וכדומה - המדינות הקומוניסטיות שבגוש המזרחי לעומת המדינות הקפיטליסטיות, במידה כלשהי, בגוש המערבי.
שורשיה של המלחמה
שורשי המלחמה הקרה נעוצים עוד בתקופה שבין שתי מלחמות העולם (1919-1939). עליית הבולשביקים לשלטון ב-1917 הטילה פחד על המערב הקפיטליסטי, שכן האידאולוגיה של הקומוניזם איימה לערער את הסדר הפוליטי והחברתי הקיים. מלחמת האזרחים ברוסיה בשנים 1917–1920 העמיקה את הקרע, שכן המערב ניסה להתערב לטובת הצבא הלבן (הכוחות האנטי-קומוניסטיים), ומנהיגי הצבא האדום (לנין ותומכיו) לא שכחו זאת. בנוסף לכך הוקם ב-1919 הקומינטרן, האינטרנציונל השלישי, שעיקר משימתו הייתה להחיש את המהפכה הקומוניסטית בעולם. הקומינטרן גרם לדאגה רבה במערב בכלל ובארצות הברית בפרט - שם פרצה כבר ב-1919 היסטריה אנטי-קומוניסטית.
הונגריה וצ'כוסלובקיה
בעוד ארצות הברית מיקדה את מאמציה בחזית המזרח, דאגה ברית המועצות לשכנותיה האירופיות. מדינות מזרח אירופה הוכפפו ברמה זו או אחרת לשלטון הסובייטי. מבחינה פוליטית לא הותר לשום מדינה במזרח אירופה לפתח מדיניות עצמאית, בוודאי לא פרו-מערבית. הונגריה ניסתה ב–1956 להקים ממשל עצמאי לא קומוניסטי, אך הטנקים הרוסים נכנסו לבודפשט והרסו אותה, תוך רצח של אלפי אזרחים הונגרים. ארצות הברית עמדה חסרת אונים, אך השנאה לסובייטים במערב הלכה וגברה. הונגריה למדה את הלקח, ועד אירועי סתיו העמים בשנת 1989 שלט בה משטר קומוניסטי. ההתערבות הסובייטית בהונגריה מעידה על נחישותה של ברית המועצות לשמור את הגוש המזרחי תחת השפעתה. מנהיג ברית המועצות, חרושצ'וב, המשיך בדרכי קודמו סטלין בעימות מול המערב. חרושצ'וב נקט יד קשה עם מדינות הגוש הקומוניסטי, משום שחשש מהיחלשות הקו הקומוניסטי והתפרקות הגוש.
מלחמת וייטנאם
וייטנאם הייתה עד למלחמת העולם השנייה חלק מקולוניה צרפתית בשם הודו-סין ובשנת 1946 הכירה בה צרפת כריבונות תחת חסותה, אך הווייטמין בראשות הו צ'י מין התמרדו ופתחו במלחמת הודו-סין שהסתיימה ב-1954 ובמהלכה הובס צבא צרפת. בוועידת ז'נבה עם סיום המלחמה הוחלט לחלק באופן זמני את וייטנאם לשתי מדינות. מדינה קומוניסטית בראשות הווייטמין בצפון וייטנאם ומדינה אנטי קומוניסטית בדרום. בעתיד היו אמורות להיערך בחירות להנהגת המדינה המאוחדת, אך אלה לא נערכו, והחלה בווייטנאם מלחמת אזרחים במעורבות ברית המועצות וסין בצד הצפון וארצות הברית בצד הדרום. משנת 1965 נגררה ארצות הברית למלחמה ישירה מול צפון וייטנאם, מלחמה שגבתה קורבנות רבים והסתיימה ב-1975 בתבוסת ארצות הברית ובאיחודה של וייטנאם תחת שלטון קומוניסטי.
משבר הטילים בקובה ולאחריו
בסוף שנת 1962 החלו הרוסים לבנות אתרי שיגור טילים בקובה. האמריקאים שגילו זאת באוקטובר תבעו את הסרתם המיידית ופתחו במצור ימי על קובה. המשבר הסתיים כאשר נחתם הסכם בין ניקיטה חרושצ'וב, נשיא ברית המועצות וג'ון פיצג'רלד קנדי, נשיא ארצות הברית לפיו ברית המועצות תסיר את אתרי הטילים מקובה ובתמורה האמריקאים יפנו בסיסי טילים משלהם בטורקיה ויתחייבו לא לפלוש לקובה.
תחרות צבאית-טכנולוגית
בנובמבר 1952 ביצעה ארצות הברית ניסוי היתכנות בפצצת מימן ולאחר הצלחת הניסוי החלה לתכנן את התאמתו לנשיאה על ידי מטוס. באוגוסט 1953 ברית המועצות ביצעה ניסוי במתקן גרעיני שטענה באותו זמן כי היה פצצת מימן אך למעשה רק ב-1955 עשתה ניסוי בפצצת מימן של ממש. באוקטובר 1961 ברית המועצות עשתה ניסוי שבו פוצצה את ההתקן הגרעיני העוצמתי בהיסטוריה, וככזה היה בעיקר לצורכי תעמולה.
הצורך במהירות
הפקה
ביולי 2012 הודיעו אולפני דרימוורקס כי יפיקו סרט המבוסס על סדרת המשחקים ניד פור ספיד של חברת Electronic Arts. הסרט תוכן לצאת לאור ב-7 בפברואר 2014, ולאחר מכן נדחה מועד ההפצה ל-14 במרץ 2014.
ביולי אותה שנה הוצע התפקיד הראשי תחילה לטיילור קיטש, אך בחודש אוקטובר נבחר לבסוף השחקן אהרון פול לגלם את דמותו של טובי מארשל. האודישן המקורי של פול נערך על דמותו של דינו ברוסטר, אך הבמאי וו, בהמלצת אולפני דרימוורקס ובהמלצת סטיבן ספילברג, החליט להציב אותו כשחקן הראשי.
ג'ודי הנרי
אלופת עולם
הנרי נשואה לטים נוטינג, שחקן כדורגל.
רפאל אלשיך
ביוגרפיה
אלשיך נפטר בתל אביב ב-1957, בן 76 במותו. בהלווייתו בבית הקברות טרומפלדור נכחו נציגו של נשיא המדינה יצחק בן-צבי, רב העיר תל אביב יעקב משה טולידאנו, ויו"ר התאחדות התימנים זכריה גלוסקא.
הפה והטלפיים בחלל
גם שני השירים האחרונים היו בהתאם לקוד הלהקה: ה"שיר הסופני" היה "שיר סיום", שנכתב על ידי רוגל אלפר ובוצע לפני זה על ידי להקת "הדה בושס". השיר האחרון וה"פטריוטי" היה "הנה בא השלום" (מילים: אהוד מנור, לחן: נורית הירש) בעיבוד אלקטרוני ארוך (תשע דקות) עם רעשים אוונגרדיים.
זהות אוילר
הוכחה
ניתן להוכיח את הזהות על ידי הצבת \ x=\pi בנוסחת אוילר: כלומר, לאחר ההבנה כי הסינוס של פאי שווה לאפס, וכי הקוסינוס של פאי שווה למינוס אחת, מתקבלת זהות אוילר.
הכללות
את נוסחת אוילר ניתן להכליל גם לקווטרניונים, אז מקבלים זהות אוילר מוכללת:
הערות שוליים
Wzór Eulera
צינור עיבוד נתונים
שיקולי תכנון
שיקול נוסף הוא הכנסת חוצצים בין השלבים וקביעת גודלם. שיקול זה חשוב במיוחד כאשר פרק הזמן שלוקח כל שלב לא קבוע, וייתכן שמידע ייווצר או ימחק במהלך השלבים.
טרה קול
ביוגרפיה
טרה כתב והלחין מספר שירים פחות מוכרים מהאלבומים הראשונים של גרין דיי, שר מספר קטעי "בונוס" קומיים בחלק מאלבומי הלהקה, למשל את הקטע "All by Myself", שבילי ג'ו ארמסטרונג שר בזמן מסיבה, וזו רצועה חבויה באלבום Dookie. בשביל לשמוע אותו, צריך לחכות מספר דקות לאחר השיר (FOD) האחרון באלבום. או למשל את החלק הרביעי (שאותו גם כתב והלחין) בשיר Homecoming מאלבומם American Idiot טרה כתב גם את השיר dominated love slave מהאלבום kerplunk שהיה יותר דומה לסגנון הקאנטרי ונחשב בעיניי מעריצי הלהקה כשיר קומי.
מלכות ישראל
הקמת המחתרת
המחתרת שמה לעצמה שתי מטרות:
פעילות
חברי המחתרת הועמדו לדין בפני בית דין צבאי, שבראשו עמד השופט בנימין הלוי, אז שופט בית המשפט המחוזי בירושלים ולימים שופט בית המשפט העליון, וחבריו הנוספים היו אלוף-משנה עמנואל נשרי וסגן-אלוף רם רון. התובע היה היועץ המשפטי לממשלה חיים כהן. מושבו של בית הדין היה במחנה צריפין ולמחתרת ניתן הכינוי "מחתרת צריפין". על הנאשמים הגן עורך הדין שמואל תמיר, לימים שר המשפטים.
נתח קצבים
נתח קצבים הוא כינוי למספר נתחי בשר שמקורם בסרעפת הבקר. השם נובע מהסיפור כי קצבים מעדיפים לשמור את הנתח לעצמם ולא למכור אותו באטליז.
היא (סרט)
עלילה
חוויית הקשר עם סמנתה שינתה את גישתו הרגשית של תיאודור, ובפעם הראשונה מאז התחיל לכתוב מכתבים לפרנסתו, הוא כותב מכתב אישי בשמו אל קתרין, עם הבעת התנצלות, קבלת הגורל והכרת תודה. אחר כך, תיאודור הולך אל איימי העצובה על עזיבת מערכת ההפעלה שלה, והם עולים יחד אל גג בניין המגורים שלהם לצפות בזריחת השמש.
בין הים והביצות
הפקה
האלבום הופץ בהוצאה מחודשת בשנת 2002 במארז הכולל את כל אלבומי הלהקה עד אז.
עונת 2017/2018 בליגה המאוחדת של VTB
פלייאוף
הפלייאוף התחיל ב-23 במאי 2018.
ירושלים (אלבום)
האלבום הוקלט באולפני "עננה" ויצא בחברת התקליטים של קובי אוז "לבנטיני". הדיסק יצא מלווה בדיסק בונוס שעליו שני האלבומים הראשונים שאזלו מהחנויות. הצבע הדומיננטי בעטיפת האלבום - כסוף (לכל אלבומי הלהקה אותו ציור בעטיפה ורק הצבע משתנה).
רוברטו פונטנרוסה
הקריירה
תוך כדי קריירת הקומיקס שלו, פונטנרוסה פרסם גם שלושה רומנים ושבעה ספרי סיפורים קצרים, עתירים הן בהומור מעודן והן בהומור בוטה.
פונטנרוסה היה תסריטאי-שותף בסרט האנימציה "פיירו", ועיצב את כל דמויותיו. הסרט יצא לאקרנים בנובמבר 2007, זמן קצר אחרי מותו של פונטנרוסה.
מותו
סוכנויות החדשות ועיתוני המדינה הקדישו טורים מיוחדים למורשתו של פונטנרוסה ולטקס ההלוויה. הממשלה הלאומית הכריזה יום אבל לאומי היום על התרבות הלאומית, ורשויות העיר רוסאריו הורו על הורדת הדגלים לחצי התורן.
יצחק הוטנר
קורות חייו
בתרצ"ב הוציא את ספרו "תורת הנזיר", חידושים על מסכת נזיר. על ספרו זה קיבל את הסכמת הרב חיים עוזר גרודזנסקי, הרב אברהם דוב כהנא-שפירא והרב קוק. בהוצאות האחרונות הושמטו ההסכמות. בה'תרצ"ה (1935), לאחר שנה נוספת שבה שהה בארץ ישראל, עבר הרב הוטנר להתגורר בברוקלין שבניו יורק. בה'תרצ"ט (1939) מונה לראש ישיבת רבינו חיים ברלין, הישיבה הוותיקה ביותר בברוקלין. הוא שילב בישיבה מוטיבים חסידיים, במיוחד בשבתות ובחגים, שבהם נהג לשלב דרשה תלמודית ופילוסופית בטיש חסידי ובשירה.
יצירתו
חידושיו על הספרא נדפסו במהדורת הספרא עם פירוש רבינו הלל, כ"קובץ הערות" בסוף הכרך. בתחילה נדפסו בעילום שמו, על פי בקשתו, ולאחר פטירתו נדפסו שוב (ירושלים ה'תשנ"ב) בציון שם המחבר.
קנת הראשון, מלך סקוטלנד
שנות מלכותו
"דברי ימי אירלנד" מצטטים קינה שנכתבה לאחר מותו של קנת:
מוסקבה
היסטוריה
ההתייחסות הראשונה למוסקבה מתוארכת ל-1147 כשיורי דולגורוקי קרא לנסיך רפובליקת נובגורוד "בוא אלי, אחי, למוסקבה".
רוסיה הצארית
תחילת המאה ה-17 הייתה עשירה בהתקוממויות ובסופו של דבר שוחררה מוסקבה משליטת פולין ב-1612. במהלך המאה ה-17 היו גם התקוממויות נוספות כמו מהומת המלח של 1648, מהומת הנחושת של 1662 ומרד מוסקבה של 1682.
בתקופה הסובייטית
בתקופת סטלין נהרסו מבנים עתיקים רבים, לרבות אנדרטאות ואזורים במרכז העיר, נסללו כבישים רחבים והוקמו אמצעי תחבורה רבים. במקביל הוקמו מספר רב של אזורי תעשייה, לטובת ריכוז כל המפעלים הלאומיים בעיר. בנוסף, הוקמו אוניברסיטאות רבות ומרכזי לימוד לשלל מקצועות.
שלטון פדרלי
מטה הרשות המבצעת שהיא ממשלת רוסיה נמצא ב. הדומה הממלכתית של הפדרציה הרוסית נמצאת ליד הכיכר האדומה ומועצת הפדרציה של רוסיה ובית המשפט העליון של רוסיה גם כן נמצאים במוסקבה.
תעשייה
בתי הזיקוק של מוסקבה ממוקמים בקצה הדרום-מזרחי של העיר בראיון קאפוטניה ומספקים את רוב חומרי הגלם אל מפעלי התעשייה ברחבי העיר.
תחבורה
במוסקבה פועלת רכבת תחתית החל מ-1935, יש בה 14 קווים ו-206 תחנות רכבת, חלקן מפוארות ומהודרות במיוחד, כתחנת פלושצ'אד רבולוציי (כיכר המהפכה) המרכזית, המעוטרת בקשתות ופסלי שחם ותחנת קומסומולסקאייה הבארוקית.
כשנבנו חלק התחנות, בתקופת המלחמה הקרה, הן נבנו גם לשימוש כמקלט אטומי אל מול פצצות האטום של ארצות הברית ולכן הן ידועות גם בעומקן הגדול.
מערכת הרכבת התחתית של מוסקבה מסיעה כ-9 מיליון איש מדי יום ונחשבת לאחת ממערכות הרכבת התחתית העמוסות ביותר בעולם. כמות הנוסעים בה מדי שנה גדולה מזו של לונדון וניו יורק גם יחד.
דמוגרפיה
חלוקה אתנית בשנת 2010 - 90.0% רוסים, 1.5% אוקראינים, 1.4% טטרים, 0.5% יהודים ואחרים.
דת
במוסקבה מיוצגת גם היהדות (21 עמותות וארגונים, 5 בתי כנסת); בודהיזם - 16 עמותות וארגונים, 4 מקומות פולחן. הכנסייה האפוסטולית הארמנית - 3 עמותות וארגונים, 2 כנסיות; נצרות קתולית - 12 עמותות וארגונים, 3 מקדשים; לותרניזם - 10 עמותות וארגונים, 3 כנסיות; נצרות פרוטסטנטית - כ-260 עמותות וארגונים, 42 בתי תפילה; כיוונים דתיים אחרים - כ-15 מקומות תפילה.
אדריכלות
בשנת 1812 הוקם שער ניצחון מפואר לכבוד הניצחון על צבא נפוליאון בשדרות קוטוזובסקי פרוספקט (שהיה גנרל רוסי מפורסם) שבהם ישנם אנדרטאות רבות ובאזור בו גרו בעבר דיפלומטים ואנשי מדע חשובים ומפורסמים. בסמוך אליו הוקם פארק הזיכרון גבעת פוקלונאיה (הנקרא גם "פארק הניצחון") שהוקם לכבוד הניצחון על גרמניה הנאצית ובו מצויים: מוזיאון המלחמה, כנסייה, בית כנסת לזכר יהודים שנספו בשואה, ומסגד לזכר הלוחמים המוסלמים שנלחמו בנאצים. בנוסף ישנם במקום גם מוצגים צבאיים כגון טנקים ומטוסים.
הטבעות של מוסקבה
הטבעת הראשית השנייה, היא טבעת הגנים. טבעת זו הוקמה על בסיס חומת הגנה שבוטלה בשנת 1816 ובמקומה נסלל כביש שלאורכו היו גנים.
הטבעת החיצונית ביותר במוסקבה היא כביש הטבעת של מוסקבה (המכונה לעיתים קרובות MKAD, ראשי תיבות ברוסית של Московская Кольцевая Автомобильная Дорога). לפני התרחבותה של מוסקבה בשנת 2012, נחשב ה-MKAD לגבולה של מוסקבה.
גשרים
מוסקבה שוכנת על נהר מוסקבה, נהרות קטנים יותר זורמים גם דרך האזור העירוני, ולכן יש בעיר מספר רב של גשרים. המפורסמים שבהם הם: גשר האבן הגדול, גשר מוסקבורצקי הגדול, גשר קרים וגשר ז'יבופיסני.
מוזיאונים
מוזיאון החלל הרוסי המצוי בתוך אנדרטת כובשי החלל בסופה של שדרת הקוסמונאוטים משמשים בתור אתר ההנצחה המרכזי לזכר אנשי החלל הרוסי וגם אלו שעדיין בחיים.
מרכזי תערוכות, ירידים, וכינוסים
מרכז התערוכות והכינוסים סוקולניקי הממוקם בתוך "פארק סוקולניקי" משמש בתור פארק התערוכות הגדול ביותר ברוסיה.
עולם החי
עולם החי של מוסקבה מגוון. לדוגמה, בפארק הלאומי לוסיני אוסטרוב יש לא רק סנאים, קיפודים וארנבות, אלא גם חיות בר גדולות יותר כמו חזיר בר ואיילים, אייל סיקה. יש גם טורפים - שועל, חורפן אירופי והרמין. ברווזי בר ואנפתיים נמצאים בחלק העליון של נהר יאוז בלוסיני אוסטרוב, מצויים פסיונים נדירים וחוגלות אפורות. מאז תקופתו של איבן האיום, לוסיני אוסטרוב נמצא תחת הגנה מיוחדת - תחילה כמקום של ציד מלכותי, ומאז 1983 - כפארק לאומי טבעי.
השכלה
במוסקבה פועלת האקדמיה למדעים של רוסיה המפעיל 65 מכוני מחקר. וכן מוסדות מחקר רבים כגון מכון קורצ'טוב המוביל בתחום האנרגיה הגרעינית, ובו נבנה הכור האטומי הראשון באירופה. כמו כן ממוקמים בעיר מכון לאנדו לפיזיקה תאורטית, המכון לפיזיקה תאורטית וניסויית, מכון קפיצה לבעיות פיזיקליות, מכון סטקלוב למתמטיקה והמכון לתכנון כללי, מחקר ופרויקטים של מוסקבה.
בשנת 2015 הוקמה MIREA – האוניברסיטה הטכנולוגית הרוסית, כתוצאה ממיזוג שלוש אוניברסיטאות. בעבר מוסד להשכלה גבוהה זה נקרא מכון מוסקבה להנדסת רדיו, אלקטרוניקה ואוטומציה.
הספרייה הממלכתית הציבורית להיסטוריה נוסדה בשנת 1863. ספרייה זו היא הספרייה הגדולה ביותר המתמחה בהיסטוריה של רוסיה. בספרייה 4 מיליון ספרים ב-112 שפות שונות.
כדורגל
להלן רשימה של מועדוני הכדורגל הבולטים והמגרש הביתי שלהם:
כדורסל
בעיר פועל מועדון הכדורסל צסק"א מוסקבה - אחת הקבוצות המובילות והמצליחות באירופה בכל הזמנים, עם 8 זכיות ביורוליג, וכן מועדון דינמו מוסקבה שזכה בגביע יול"ב.
תקשורת
שידורי הטלוויזיה הרגילים בעיר החלו בשנת 1939. העיר משדרת 24 ערוצי טלוויזיה - פדרליים ומספר אזוריים. כל הערוצים הפדרליים, למעט ערוץ 5, משודרים ממוסקבה.
תלמה ילין (צ'לנית)
תֶלמה יֶלין (בֶּנטוִויץ') (15 במרץ 1895 – 21 במרץ 1959) הייתה צ'לנית ישראלית ילידת אנגליה בעלת שם עולמי.
קורות חייה
ילין השתקעה בירושלים, ובעלה האדריכל היה מראשוני המתכננים והבונים של שכונות הגנים בעיר, ובעיקר של שכונת רחביה. בעת מלחמת העולם השנייה עבדה תלמה ילין בשירות הצנזורה הבריטית בארץ, ובמשך שנים הייתה מורה לנגינה בצ'לו. לאחר מותו החטוף של אליעזר ילין בשנת 1945 התמסרה לנגינה ולהוראת הנגינה. הייתה אמנית מוערכת, בעלת שם עולמי בנגינת הצ'לו. בשנת 1953 הצטרפה ל"רביעייה הישראלית", במקום לסלו וינצה, שפרש. הרביעייה כללה את הוויולן עדן פרטוש והכנרים לורנד פניבש ואחותו אליס פניבש.
הימלאיה
גם כיום ממשיכה הודו לנדוד צפונה בקצב של כ-2 ס"מ בשנה, תוך דחיקת רכס ההימלאיה וכתוצאה מכך - הגבהתו ההדרגתית (כחצי ס"מ בשנה). ב-10 מיליון השנים הקרובות צפויה הודו לנדוד 180 ק"מ לכיוון צפון. נדידה זו גורמת לאי-יציבות סייסמית באזור, דבר המביא לרעידות אדמה תכופות.
סיאט
היסטוריה
ייבוא מכוניות לישראל מבוצע על ידי חברת צ'מפיון מוטורס ובמקביל על ידי קל אוטו.
תדמית
החל מסוף שנות ה-90 מכוונת סיאט לפלח הלקוחות הצעיר תוך ייצור מכוניות בעיצוב ספורטיבי, צעיר וחדשני. לשורות היצרן הספרדי גויס המעצב האיטלקי וולטר דה-­סילבה, מי שעמד בראש סדנת העיצוב של אלפא רומיאו והיה אחראי לעיצובם של ה-­156 וה-166. בין הדגמים החדשים שעוצבו על ידיו הם דגמי האלתיאה, הטולדו והאיביזה החדישים.
קופרה
קופרה היא מחליפת סיאט ספורט שייצרה את מכוניות הספורט של סיאט וכעת הופרדה מסיאט ומיצרת את דגמיה הספורטיביים תחת השם קופרה. סיאט ספורט הוצגה ב-1985 וקופרה הוצגה ב-2018.
המזכיר הראשי של ממשלת המנדט
כמושלי מושבות כיהנו:
הישרדות: האמזונס
סיכום עונה
ביום ה-13 למשחק, דייב וג'ינה נסעו למקום מבודד כדי לשמש כשגרירי השבטים. ג'נה סיפקה לדייב מידע קריטי לגבי ג'אבורו מה שנתן לדייב יתרון כאשר ביום שאחרי שניהם נאצלו לבחור שבטים חדשים במספר שווה של נשים וגברים. אלכס, מתיו ורוב נשלחו לג'אבורו בעוד שג'ין, היידי וכריסטי נשלחו לטמבקוי. בטמבקוי, היידי החליטה לחבור לגברים כדי להדיח את ג'ין. בג'אבורו, הגברים והנשים צירפו כוחות כדי להדיח את שוואנה עליה הם לא סמכו. דינה ורוב כרתו יחדיו ברית ועם בוא הברית, הם חברו לאלכס, מתיו ושאר הבנות. באיחוד, הברית של דינה ורוב בהצבעות נגד רוג'ר הסקסיסטי והאיום הפיזי והמנטלי דייב, מה שהשאיר את בוץ' לשחקן האחרון מחוץ לברית של דינה ורוב.
פריצי בורגר
1932
באליפות אירופה שנערכה בפריז, צרפת בשנת 1932 זכתה בורגר במדליית כסף בהחלקה אמנותית על קרח, אחרי הני ולפני ויוי-אן הולטן. חודש לאחר מכן, באולימפיאדת לייק פלאסיד (1932) זכתה בורגר שוב במדליית כסף, אחרי הני ולפני מריבל וינסון. שלושה שבועות לאחר מכן, באליפות העולם שנערכה במונטריאול, קנדה היא זכתה במדליית כסף, אחרי הני ולפני קונסטנס סמואל מקנדה.
יידוי פטיש
יש הבדל בין משקל הפטיש בתחרות הגברים למשקל הפטיש בתחרות הנשים: משקל פטיש הגברים הוא 7.257 ק"ג, ושל הנשים 4 ק"ג.
ג'וחר דודייב
כנשיא צ'צ'ניה ומלחמתו ברוסיה
דודייב התחיל לפתח את סממני העצמאות בצ'צ'ניה מאותה תקופה, הוא הנפיק כסף מקומי, שלח נציגים לארצות אחרות וניסה לפתח את הכלכלה המקומית ללא קשר עם רוסיה. עצמאות צ'צ'ניה הוכרה רק על ידי גאורגיה של זוויאד גמסחורדיה. ב־3 במרץ 1992 סירב דודייב לשבת למשא ומתן עם רוסיה בדרישה, שרוסיה תכיר כתנאי הראשוני למשא ומתן בעצמאות צ'צ'ניה. ב־12 במרץ צ'צ'ניה קיבלה חוקה חדשה ובאותו יום אנשי דודייב השתלטו על כל מחסני התחמושת של הצבא הרוסי. ב־17 באפריל 1993 דודייב פיזר את הפרלמנט, את הממשלה, ואת בית המשפט לחוקה והכריז על משטר נשיאותי ישיר. ב־1 בדצמבר 1994 בוריס ילצין הוציא צו בדרישה להחזיר נשק הנמצא אצל גורמים שאינם מורשים בכך עד 15 בדצמבר, אך דודייב סירב לציית לצו.
The Platinum Collection (אלבום של אלישה קיז)
רקע והצלחה
מארז התקליטורים מכיל בתוכו את אלבום הבכורה של קיז Songs in A Minor, שיצא בשנת 2001, את אלבום האולפן השני שלה The Diary of Alicia Keys, שיצא בשנת 2003, ואת אלבום האולפן השלישי שלה As I Am, שיצא בשנת 2007.
ציתר
בתחום הבידור, מוכר הציתר בעיקר בזכות פסקול סרט הפילם נואר הקלסי "האדם השלישי". לציתר תפקיד סולו בולט באחד מהוולסים הידועים ביותר של יוהאן שטראוס הבן - "סיפורים מיערות וינה".
פיליפ ריף
קורות חיים
בשנת 1952 עבר לבוסטון והחל ללמד באוניברסיטת ברנדייס. ב-1959 קיבל משרת הוראה באוניברסיטת ברקלי, וב-1961 עבר לאוניברסיטת פנסילבניה שם שימש פרופסור בקתדרה על שם בנג'מין פרנקלין עד צאתו לפנסיה בשנת 1992.
גיידאר
"גיידאר" (מאנגלית: Gaydar; הלחם בסיסים של המילים 'גיי' ו'רדאר') הוא מונח המתאר יכולת אינטואיטיבית של אדם כלשהו לזהות להט"בים גם ללא תקשורת ישירה ביניהם, בדרך כלל על סמך לבוש, התנהגות, שפת גוף או הליכה כנגד המוסכמות המיניות או המגדריות של החברה ההטרוסקסואלית בפרהסיה.
לזוז
רשימת רצועות
השירים "קמתי", "לזוז", "מספרים", "לא פראיירים" ו"גבי ודבי" יצאו כסינגלים רשמיים.
טקטיקת חיל פרשים
פרשים נגד חיל רגלים
מלבד ההתנגשות במלוא המהירות במערך הרגלי, שהתאימה בעיקר לפרשים הכבדים, שחומשו ברמחים וחרבות כבדות, היו הפרשים יכולים להשתמש בסוסים על מנת לבצע התקפות "פגע וברח" נגד החיילים הרגליים. התקפות מהסוג הזה היו אופייניות בעיקר לפרשים הקלים. הם חומשו בעיקר בקשתות, כידוני הטלה וכיוצא באלה. הפרשים היו דוהרים למרחק קצר מהמערך הרגלי, משחררים מטר חצים וכידונים ומסתלקים. ההתקפות היו חוזרות על עצמן עד שהמערך הרגלי היה נשבר ומתפרק או נחלש בצורה כזאת שחיל הרגלים של היריב היה מסוגל למוטטו. פעמים רבות שולבו ההתקפות של הפרשים הקלים והכבדים. כך הפרשים הקלים היו מרככים את המטרה לפני ההסתערות הגדולה של הפרשים הכבדים ומגבירים את יעילותה. שילוב מוצלח שכזה עשו הפרתים בקרב חרן, כנגד צבא רומי גדול. תשובותיהם העיקריות של חיל הרגלים לטקטיקה זו היו הצבת קשתים בקדמת המערך בניסיון לגרש את פרשי האויב, והגדלת שריון הרגלים, בעיקר את המגנים. אפשרות נוספת הייתה הצמדת מגנים לחומה אחת על מנת לסגור פרצות במערך, כפי שביצעו הלגיונות הרומים.
שיתוף פעולה עם חילות אחרים
פן חשוב נוסף של לוחמת פרשים היה שיתוף הפעולה עם חילות אחרים בשדה הקרב. בעת העתיקה שיתוף הפעולה העיקרי היה עם המרכבות והחי"ר, בעת החדשה נוסף הצורך לשתף פעולה גם עם ארטילריה וטנקים. פעמים רבות הייתה מורכבת עתודת הפיקוד העליון בקרב מפרשים, שנועדו לחזק הצלחה שהשיג חיל הרגלים.
שיתוף פעולה עם חיל רגלים ותותחים
החיל העיקרי שעמו שיתפו פעולה הפרשים בשדה הקרב הוא חיל הרגלים. בדרך כלל, הפרשים הוצבו באגפי המערך הרגלי על מנת להגן על נקודות התורפה של האחרון, אשר אטיותו הפכה את אגפיו לחשופים במיוחד להתקפות היריב. בצבאות שבהם החי"ר היה החיל הדומיננטי הפרשים לא השתתפו בדרך כלל בהתקפות הכרעה אלא דאגו להעסיק את פרשי היריב, רדיפה אחרי חי"ר קל וכיוצא באלה. בצבאות שבהם לפרשים נשמרו תפקידי המפתח, החי"ר תפקד כבסיס מוצק שממנו יצאו הפרשים להתקפותיהם. כך האבירים בימי הביניים היו נחים בין הסתערות להסתערות, כשהם מוגנים על ידי ריבועי חי"ר גדולים. הפלנקס המקדוני של אלכסנדר הגדול שימש כעוגן שממנו יצאו פרשיו הכבדים להתקפות על מערך האויב. תפקיד חשוב אחר היה השמדת קבוצות מבודדות של חיילים שיצאו מסיבה זו או אחרת מהמערך המוצק או שמערכם פוזר על ידי החי"ר או הקשתים. תפקידי הרדיפה נשמרו גם הם לרוב לפרשים.
פרשים בעולם החדש
הפרשים היו אחד הגורמים העיקריים להצלחת הקונקוויסטדורים הספרדים בהדברת האימפריות של האינקה ושל האצטקים באמריקה הדרומית במהלך המאה ה-16. כלי הירי באותה תקופה היו מפגרים יחסית ולא היוו יתרון משמעותי על פני קשתות וחצים. לכן, יש לחפש את הסיבות לניצחונות הספרדים במקום אחר. הפרשים (יחד עם כלי נשק העשויים מפלדה) היו אחד הגורמים העיקריים לניצחונות הספרדים בעולם החדש. האינדיאנים שלא הכירו את הפרשים קודם לכן, היו חסרי אמצעי הגנה נגד החיל הזה. כך למשל לא היו ברשותם חניתות ארוכות שכה עזרו לעמיתיהם האירופאים להביס את הפרשים או קשתות יעילות שהיו יכולות לשמור את הפרשים במרחק ניכר מהמערך הרגלי. יש לציין גם שהסוס לא היה מוכר בדרום אמריקה והמראה של רוכב על סוס גבוה גרם בהלה בקרב הילידים, שחשבו שפרש הוא מפלצת על-אנושית ולעיתים אף סוג של אל.
בצפון אמריקה היה הכיבוש הדרגתי יותר, בעיקר בגלל ההבדלים בשטח: אמריקה הצפונית גדולה בערך פי אחד וחצי מהדרומית וצורתה מרובעת יותר, כך שרוחבה גדול יותר. כתוצאה מכך עמי הערבות של אמריקה הצפונית דוגמת הקומנצ'ים והאפצ'ים הצליחו להסתגל לפרשים והקימו חילות פרשים מעולים משל עצמם.
מערכים של חיל הפרשים
הפרשים הכבדים נטו להסתדר בגושים גדולים שהיו מחולקים בדרך כלל ליחידות משנה קטנות יותר. הגושים סודרו בדרך כלל בצורת טריז על מנת להגביר את כושר ההבקעה. הפרשים הקלים נטו להסתדר במערכים פזורים יותר, חסרי סדר מוגדר. הם היו גמישים בהרבה ויכלו לשנות את מערכם בקלות.
אוגוסט מאקה
הקריירה האמנותית
ב-1913 עבר מאקה לשווייץ והוא ידע בה שנה פורייה, שבה התרכז במוטיבים כרוכים בטבע ובאדם. בעת מסע קצר לתוניסיה (במימונו של קהלר), יחד עם פאול קלה ולואי מואייה, צייר מאקה הרבה ציורי אקוורל וצילם צילומים שעליהם ביסס בהמשך תמונות נוספות בצבע שמן.
טקטיקת חיל פרשים
מערכים של חיל הפרשים
טקטיקה נוספת שהתפתחה במאה ה-16 היא הקרקול - הפרשים היו דוהרים לעבר החי"ר והיו מתחילים לחוג לידם כשהם יורים בחיל הרגלים מאקדחיהם. הטקטיקה הייתה מאוד לא יעילה כי עוצמת האש הייתה קטנה והדיוק היה נמוך יותר יחסית לחייל שרגליו ניצבו על קרקע איתנה. כתוצאה מכך המערך יצא מהאופנה באמצע המאה ה-17 ויצא כליל משימוש במאה ה-18.
לידת חירום
הכנה מאוחרת
במהלך השלב הראשון של הצירים (התרחבות ומחיקה) ניתן להשתמש ברכב כדי להביא את האם למרכז רפואי. בשלב השני של הלידה (דחף ולידה), יש לעצור את הנסיעה, אלא אם ההגעה למתקן הרפואי הוא עניין של דקות בודדות. הנוכחים ברכב יכולים לעזור לאם במהלך הלידה. חשוב שלאם ולתינוק יהיה חם במהלך התהליך.
דימום לאחר הלידה
לאחר לידת התינוק, רחם שאינו מתחיל להתכווץ חזרה, רחם קרוע, ריקון לא מלא של הרחם, בוודאי אם החלקים הנותרים (מהשיליה או התינוק) מזוהמים, יכולים לגרום לדימום חמור. דימום לאחר לידה בדרך נמנע על ידי עיסוי בבטן התחתונה, אשר מגביר את ההתכווצות של הרחם ועוצר את הדימום. בנוסף, משיכה מתונה של חבל הטבור, מונעת טראומה, קריעה של חבל הטבור, היפוך רחם, והוצאה לא שלמה של השיליה, כל אחד מהם יכול להגדיל אובדן דם ואו את הסיכון לזיהום.
טיפול שגרתי
לאחר ההערכה הראשונית וציונים אפגר, המטפלים מייבשים את התינוק, מנקים אותו, עוטפים אותו בשמיכות ודואגים לחמם אותו. במידה ויש חסימה חלקית של קנה הנשימה (לדוגמה שאיפת מים מקוניאליים) מנקים את דרכי הנשימה. את שמירת חום הגוף של התינוק אפשר לבצע או על ידי האם, בטכניקת עור לעור, או על ידי האחות, עם מכשיר חום.
לידות מוקדמות
היארעותה של הלידה המוקדמת היא כ-12%, ולידות מוקדמות הן גורם משמעותי התורם ללידות חירום לא מתוכננות. לידה מוקדמת מתרחשת לפני 37 שבועות, והסיכונים לה כוללים הריון עם עוברים מרובים, רקע של לידה מוקדמת, הפרעות מבניות של צוואר הרחם או של הרחם, זיהומים שונים באזור (רחם, דרכי השתן, נרתיק או מחלות מין), לחץ דם גבוה, שימוש בסמים, סוכרת, הפרעות דם או הריון המתרחש תוך פחות מחצי שנה לאחר הריון קודם. אותם עקרונות של לידת החירום חלים על לידת עובר מוקדמת, אף על פי שהפג יהיה בסיכון גבוה יותר לבעיות אחרות כגון משקל לידה נמוך, בעיות נשימה וזיהומים. התינוק יזדקק לטיפול רפואי נוסף לאחר הלידה ויש לקחת אותו לבית חולים המספק טיפול ליילודים, אשר עשוי לכלול אנטיביוטיקה וטיפולי נשימה.
בילי קולינס
קורות חייו
ב-2008 יצא ספר משיריו בעברית, "חוצה ברגל את האטלנטי", בתרגום מכבית מלכין ויואב ורדי, בהוצאת כרמל.
קייט בוסוורת'
היו לה גם תפקידים בסרטים עצמאיים, וגילמה את דון שילר בסרט הפשע "וונדרלנד" (2003) וגילמה את סנדרה די בדרמה הביוגרפית "מעבר לים" (2004). בהמשך, היא גילמה את דמותה של לויס ליין בסרט "סופרמן חוזר" (2006 ), בשנים שלאחר מכן היא זכורה בין היתר מתפקידיה בסרטים "21" (2008), "כלבי הקש" (2011) , בדרמה "עדיין אליס" (2014 ) ובסרט האימה "להתעורר מפחד" (2016).
ביוגרפיה
בוסוורת' נולדה בלוס אנג'לס, קליפורניה וגדלה בסן פרנסיסקו, קליפורניה, היא בתם היחידה של פטרישיה (לבית פוטר), עקרת בית, והרולד בוסוורת', מנהל לשעבר בחברת Talbots. בילדותה היא והוריה היו עוברים ממקום למקום בשל עבודתו של אביה. את רוב ילדותה היא העבירה בחוף המערבי של ארצות הברית.
קריירה
בשנת 2018 כיכבה בסרט האימה הפוסט-אפוקליפטי "משקי בית" בגילומה של נינה ווסט, לצדם של טיילר הקלין ולאנס רדיק.
חיים אישיים
במהלך צילומי הסדרה "Young Americans" הכירה את השחקן מאט זוקרי, איתו ניהלה מערכת יחסים בין השנים 2000–2002. בין השנים 2002–2006, היא הייתה בזוגיות עם השחקן האנגלי אורלנדו בלום, לאחר שהכירו בפרסומת של חברת הביגוד "גאפ". בהמשך היא יצאה עם הדוגמן הבריטי ג'יימס רוסו, זאת לאחר שהשניים הכירו ב-2006, במסיבת אפטר-פארטי של מעצב האופנה מארק ג'ייקובס. רוסו העניק לה את השיר "To Make You Mine". לאחר מערכת היחסים שלה עם רוסו, ב-2009, היא ניהלה זוגיות עם השחקן השוודי אלכסנדר סקושגורד, עד שהשניים נפרדו ביולי 2011.
אליפות אירופה בכדורסל נשים 2013
נבחרת ישראל בתחרות
נבחרת ישראל בכדורסל נשים התמודדה על מקום באליפות במסגרת בית א'. המשחקים נערכו בשיטת משחק בית ומשחק חוץ בהשתתפות 5 קבוצות. הנבחרת הצליחה לסיים את השלב במקום הרביעי בלבד ולא העפילה להמשדך התחרות.
אולימפיאדת החירשים
אולימפיאדת החרשים (באנגלית: Deaflympics) היא אירוע של הוועד האולימפי הבינלאומי והוועד הבינלאומי לספורט לקויי שמיעה, שבו מתחרים ספורטאים חירשים בענפי ספורט שונים. חירשים מתקשים להתחרות במשחקים האולימפיים הרגילים, בשל כך שהם אינם יכולים לשמוע את השופטים השורקים על מנת להתחיל מרוץ.
אריה טויבר
עבודתו כביבליוגרף
במאמרו על תולדות הדפוס בארץ ישראל הוכיח בניגוד למקובל, כי הדפוס הראשון בארץ ישראל נוסד בצפת בשנת 1802 ולא ארבע עשרה שנה קודם לכן, כפי שמקובל. פרסם שורה של מאמרי ביקורת והערות ב"קריית ספר", "דביר" (התורני), "מזרח ומערב", "התור", "ירושלים" (של אברהם משה לונץ).
טויבר רכש ארכיון תעודות בכתב יד מעיזבונו של הראשון לציון הרב חיים אברהם גאגין. לאחר מותו נמסר האוסף על ידי בני משפחתו לספריה הלאומית, והוא נקרא "אוסף טויבר".
לי שופו
ביוגרפיה
במרץ 2010 חתמה ג'ילי בראשותו של לי שופו על הסכם לרכישת מותג הרכב השוודי וולוו מקונצרן הרכב פורד תמורת כ-1.8 מיליארד דולר, לאחר משא ומתן שנמשך למעלה משנה. הייתה זו הרכישה הזרה הגדולה ביותר של יצרנית הרכב הסינית.
שטח הכיבוש הנאצי
שטח הכיבוש הנאצי מתייחס למדינות הריבוניות של אירופה שנכבשו במלואן או בחלקן (כולל ממשלות בובות) על ידי הצבא וממשלת גרמניה הנאצית במהלך מלחמת העולם השנייה ובשנים שלפניה. הוורמאכט הגרמני כבש את שטח אירופה:
מספר מדינות שנכבשו על ידי גרמניה נכנסו למלחמת העולם השנייה כבנות ברית של בריטניה או ברית המועצות. חלקן נאלצו להיכנע לפני פרוץ המלחמה כמו אוסטריה (אנשלוס) וצ'כוסלובקיה (שחולקה); אחרות כמו פולין נכבשו בקרב. לאחר הכיבוש, בחלק מהמקרים, הממשלות המקוריות יצאו לגלות, במקרים אחרים הממשלות הגלותיות הוקמו על ידי אזרחיהן במדינות אחרות של בעלות הברית. כמה מדינות שנכבשו על ידי גרמניה הנאצית היו נייטרליות באופן רשמי. בנוסף היו מדינות שהיו חברות לשעבר במדינות הציר ונכבשו על ידי כוחות גרמנים במהלך המלחמה.
הוגו גוטמן
לאחר המלחמה ועליית הנאצים
גוטמן התיישב לבסוף יחד עם משפחתו בסנט לואיס שבמיזורי, בה שינה את שמו להנרי ג' גרנט (Henry G. Grant) ועסק במכירת מכונות כתיבה. הוא נפטר ב-1962 בגיל 82.
יהודה ליבס
יהודה ליבס (נולד ב-1947) הוא פרופסור למחשבת ישראל העוסק בחקר הקבלה והמיסטיקה היהודית. חתן פרס א.מ.ת לחקר ההגות היהודית וחתן פרס ישראל לחקר מחשבת ישראל. חבר האקדמיה הלאומית הישראלית למדעים.
קורות חייו
בשנת 1977 הצטרף ליישוב עפרה, עם גרעין התיישבות שילה, והתגורר שם מספר חודשים.
קופשטיין
גאוגרפיה
העיר מתפרשת על שתי גדות נהר האין. במערבה נמצאים ההרים מאיסטאלר וההאוסברג-פנדלינג, בצפונה הר תיר, הקאייזרגבירגה והשטאטברג ממזרחה ויער קופשטיינר בדרום. העיר ממוקמת בגובה של כ-500 מטרים מעל גובה פני הים, בקרבת היציאה מעמקי נהר האין האלפיים של אוסטריה ורק קילומטרים ספורים מפסגות האלפים של בוואריה.
חיים ליאור
ביוגרפיה
בשנים 1949–1959 שימש מזכירו האישי של יושב ראש הכנסת יוסף שפרינצק. לאחר מותו של שפרינצק מונה לסגן מזכיר הכנסת משה רוזטי, ועם פרישתו של האחרון מונה לממלא מקומו. ליאור כיהן כמזכיר הכנסת במהלך הכנסת השישית והשביעית, בשנים 1968–1972.
מיריי הדס-לבל
מיריי הדס-לבל (Mireille Hadas-Lebel; נולדה ב-26 בספטמבר 1940) היא פרופסור אמריטה באוניברסיטת פריז IV, היסטוריונית יהודיה-צרפתיה החוקרת את תחומי העת העתיקה בכלל, וביהדות בפרט.
הפיגוע באזור התעשייה אריאל
הפיגוע
חלקים מהפיגוע וחיסול המחבל תועדו בווידאו.
תהילים קכ"ז
המזמור הוא מעין הטפת מוסר של משורר תהילים לקהל, אולם ניתן למצוא בו גם רמזים לתפילת בקשה הנאמרת בגוף שלישי.
ז'אן-בטיסט קלבר
ביוגרפיה
קלבר נולד בעיר שטרסבורג, מקום בו עבד אביו כבנאי. הוא קיבל הכשרה באדריכלות בפריז ובמקומות אחרים. כנער התערב לטובתם של שני אצילים גרמנים בקטטה בטברנה, ואלו השיגו לו מינוי לבית הספר הצבאי במינכן. לאחר שסיים את חוק לימודיו הצטרף כקצין לצבא האוסטרי, אך פרש בשנת 1783 משום שמצא כי מוצאו הפשוט הוא מכשול בקידומו כקצין.
לאחר הנסיגה אל הריין סירב לקבל את הפיקוד על הצבא באופן מלא, ופרש לעיסוקים פרטיים בתחילת שנת 1798. קלבר שב לשירות כמפקד דיוויזיה במסעו של נפוליאון למצרים. הוא נפגע בראשו באלכסנדריה כבר בתחילת המערכה, ולא השתתף בקרב הפירמידות. לאחר כיבושה, קלבר שימש כמושל אלכסנדריה. במהלך מסע נפוליאון בארץ ישראל בשנת 1799 שימש כמפקד המשמר הקדמי. הוא כבש את אל עריש, עזה ויפו, וניצח בקרב אל מול הר תבור ב־16 באפריל 1799, שם הביס כוחות גדולים בהרבה מכוחותיו, ואיבטח את אגפו של נפוליאון בשעה שזה עסק במצור על עכו.
ישעיהו לזרסון
ישעיהו (שעיה) לָזַרסון (10 באוגוסט 1927 – 21 בפברואר 2022) היה קצין צה"ל בדרגת תת-אלוף, ששירת כראש להק כוח האדם בחיל האוויר.
חיים אישיים
נישא לאהובה הרשקו והיה אב לשלוש בנות ובן, התגורר ביישוב תל מונד.
ז'ורז' פיקאר
חייו
לאחר חקירה מעמיקה הגיע פיקאר למסקנה כי המזכר, ששימש כעדות המרשיעה, נכתב על ידי הקצין פרדיננד אסטרהאזי. פיקאר הביא את הפרטים הללו לידיעת הממונים עליו, אך הם הזהירו אותו שלא לחשוף את הגילויים ואף הרחיקוהו מצרפת כשב-1896 הוצב לשרת בתוניס. פיקאר היה מנוע, כקצין צבא, מלחשוף גילוייו בפומבי, אך בהיותו בחופשה בפריז נתן תצהיר חתום בידי עורך דין ממיודעיו. התצהיר פורסם ופיקאר נשפט בגין התנהגות בלתי הולמת, פוטר מהצבא, ונדון לשנת מאסר.
פיקאר ופרשת דרייפוס בתרבות
בשנת 2019 עלה לאקרנים הסרט קצין ומרגל המבוסס על הספר בעל אותו השם. עלילת הסרט סובבת סביב מאבקו האישי והציבורי של פיקאר בגילומו של השחקן ז'אן דוז'רדן מרגע מינויו למנהל המשרד השני, ומסתיים בכהונתו כגנרל וכשר המלחמה.
נורמה (אופרה)
עלילת האופרה
בקשתה של אדלג'יזה מפוליאונה נדחית והמסר מועבר לנורמה על ידי בת לווייתה קלוטילדה, על כן רצתה נורמה להרוג את ילדיה שלה מפוליאונה כי נושאים הם את דמו וברצונה להתנקם בו, אך רגשותיה האמהיים לא נותנים לה לעשות כן.
כתריאל כ"ץ
ביוגרפיה
לאחר קום המדינה הצטרף למשרד החוץ. תחילה שירת כמנהל מדור העיתונות ומנהל מחלקת המחקר (1949–1953). בתקופה זאת היה מנהל בית הספר הגבוה למודיעין, שהכשיר דיפלומטים ואנשי ביון.
ברד ירד בדרום ספרד
מקור
הביטוי אינו מופיע במחזהו המקורי של שאו, אך מופיע בסרט משנת 1938.
גרסה עברית
עקב הבדלי השפה והיעדר מבטאה הקוקני של אלייזה בשפה העברית, המחזה המתורגם נוהג ברובו בתיקון עברית קלוקלת והגייה פגומה. בתרגום העברי, על אלייזה לתרגל הגיה של האות ר|רי״ש במכתש הפה - [r], במקום בענבל - [ʁ]. האות ר' מופיעה בכל חמש המילים במשפט "ברד ירד בדרום ספרד הערב".
תרגומים
המחזה תורגם למספר רב של שפות, בהן אלייזה דברה, בין השאר, בדיאלקט ברלינאי, וינאי, שטוקהולמי, גוטבורגי, אמסטרדמי ובודפשטי. להלן המשפט על גרסותיו השונות.
די-קיור
די-קיור נוסדה בשנת 2004 על ידי פרופ' איתמר רז ומר בועז משעולי, מתוך מטרה להוביל את המחקר למציאת תרופה לסוכרת ולסיבוכים הנגרמים ממנה. לעמותה מספר שותפים לדרך, כאשר השותפה המרכזית היא קרן ראסל ברי (Russell Berrie Foundation). בבסיס הקמת העמותה עמדה התחושה כי קיים חסר בגופי מחקר סוכרת המתמקדים בריפוי (Cure), לעומת הדגש הקיים במרבית המוסדות על טיפול (Care).
ג'ילי ביני
ג'ילי ביני (באנגלית: Geely Binyue, בסינית: 吉利缤越) הוא SUV קומפקטי ומהודר מתוצרת יצרנית הרכב הסינית ג'ילי אשר מיוצר משנת 2018 ועד היום בסין.
רוסלן ברסקי
קריירת מועדונים
בקיץ הצטרף לבית"ר תל אביב רמלה מהליגה הלאומית, במסגרת הסכם השאלת שחקנים צעירים בין המועדון לבין מכבי תל אביב. ב-28 בדצמבר 2015 הבקיע את שער הבכורה שלו בקריירה, בתיקו 2–2 נגד הפועל רמת השרון, ובסך הכל שיחק שנתיים במועדון, בהן הבקיע חמישה שערים ב-69 הופעות בליגה הלאומית.
ב-4 ביולי 2023 חתם בבוראץ באניה לוקה מליגת העל הבוסנית.
רצח אורון ירדן
ב-15 באוקטובר 2021, נפטר גור במרכז הרפואי שמיר לאחר 41 שנות מאסר.
המשפט
התובעת במשפט הייתה שרה סירוטה.
עוד קבע השופט כי אורון נרצח זמן קצר לאחר החטיפה, כנראה עוד לפני שגור אסף את כספי הכופר, משום שלאחר איסוף הכופר הוא הסתתר במשך שעות מתחת לבית של הורי בת זוגו בנווה נאמן, ללא אורון.
אחרית דבר
ב-20 בדצמבר 1985, בעת שהועסק בציור ציורי קיר על גבי חומות הכלא מבחוץ, ללא שמירה, ברח מהכלא. המשטרה ניהלה אחריו מצוד, אך הוא הצליח לחמוק ממנה. לאחר שישה ימים, ב-26 בדצמבר 1985, עלה בראשון לציון על אוטובוס לחולון, זוהה על ידי נוסעת באוטובוס והובא על ידי הנהג למשטרת חולון. בעקבות זאת, הועמד גור לדין ונמנעו ממנו חופשות למשך עשר שנים.
סאונה (מועדון מין)
היסטוריה
עדויות על בתי מרחץ הפונים לגברים המחפשים פרטנרים מיניים קיימות כבר מן המאה ה-15; בית מרחץ הוא מקום מזמין לפעילות אינטימית בין בני אותו המין אף במקומות שבהם החברה אינה רואה פעילות כזו בעין יפה: במקומות אלו שוררת פרטיות יחסית, יש הפרדה בין המינים ועירום, או עירום חלקי, מתקבל כדבר מובן מאליו. במשך שנים רבות נהגו הרשויות לפשוט על מוסדות מסוג זה, בניסיון להביא למיגור התופעה כחלק ממאבק כולל ביחסי מין בין גברים. במקרים רבים גם בעלי בית המרחץ היו פוקחים עין על המבקרים כדי למנוע פעילות מינית.
מבנה ופעילות
בסאונות לרוב האור מעומעם ונשמעת מוזיקה. לרוב יש ניסיון לגרום לאנשים להעיז ולחקור את החלקים והמסדרונות השונים של הסאונה. החדרים בדרך כלל מקובצים אחד ליד השני ואותו הדבר בעניין הלוקרים. סאונות לפעמים מקושטות בפוסטרים של גברים עירומים או עירומים למחצה ולפעמים במהלך אקט מיני. זה לא נדיר לראות סרטים פורנוגרפים שפועלים ברקע בטלוויזיות הצמודות לקירות הסאונה.
בשנות ה-70 סאונות החלו ליצור חללים ל"אווירת פנטזיה" אשר יצרו חוויה אירוטית שמחוץ לסאונה הייתה לא חוקית או מסוכנת:
לאו פופר
ביוגרפיה
פופר הצעיר סיים את לימודיו בבודפשט וקיבל את תעודת הבגרות ב-1905. הכישרון המיוחד הרב-גוני שלו התגלה בשלב מוקדם מאוד, במיוחד בתחומי המוזיקה והאמנות החזותית. הוא התמחה בכינור באקדמיה למוזיקה, ובשנת 1903 היה כבר סטודנט יוצא מן הכלל באוניברסיטה ההונגרית לאמנויות יפות. בקיץ 1906 ביקר במושבת האמנים של באיה מארה במסלול של קורס ציור. מכתביו מגלים שהוא צייר ואף עבד בפיסול בפריז. עם זאת, הוא באמת מצא את ההזדמנות שלו להתפתח בז'אנרים של חיבורים וביקורת העוסקים בתורת האמנות.
ארגונאוטיקה
ספר שלישי
בספר השלישי האורוגנוטים כבר נמצאים בקוליכיס. האלות הרה ואתנה מבקשות את עזרת של אפרודיטה, ובשל כך, אפרודיטה מורת על בנה ארוס, לירות חצי אהבה אל גופה של מדיאה. הארגונוטים אינם מצליחים למצוא את גיזת הזהב, ולכן שב יאסון אל ספינתו. אולם מדיאה חולמת בלילה על כלקיופה המבקשת ממנה לסייע ליאסון. מדיאה נסערת מכך ויצאת אל עבר מקדשה של הקטה, סבת של מדיאה. יאסון במקביל עושה גם הוא את דרכו למקדש האלה. והשניים נפגשים. יאסון ומדיאה מתכננים כיצד להשיג את גיזת הזהב.
ג'ון פלמינג
קריירה
פלמינג נולד בלנקסטר שבלנקשייר, אנגליה והיה הבכור מבין שבעת ילדיהם של ג'יימס פלמינג ומרי אן. הוא למד וקיבל תואר ראשון בקולג' סנט ג'ון של קיימברידג', ולאחר מכן כיהן כמרצה במספר אוניברסיטאות באנגליה בהן אוניברסיטת קיימברידג', אוניברסיטת נוטינגהאם ובקולג' האוניברסיטאי של לונדון, שם היה לפרופסור הראשון בהנדסת חשמל. במהלך אותה תקופה שימש גם כיועץ למספר חברות בריטיות בתחום התקשורת והאלקטרוניקה, בהן חברת התאורה של תומאס אדיסון.
אריתריאה במשחקים האולימפיים
אריתריאה השתתפה לראשונה באולימפיאדת חורף בשנת 2018 באולימפיאדת פיונגצ'אנג בענף סקי אלפיני.
דאגלס מקארתור
ילדות ונעורים
לאחר שסיים מקארתור את לימודיו בפנימיה הצבאית גויס לצבא ארצות הברית בדרגת סג"ם בחיל ההנדסה. מקארתור שירת בתחילה בתפקידי מטה, ובין היתר שימש כשלישו של אביו, מושל הפיליפינים. את המינוי הקרבי הראשון שלו קיבל בשנת 1914 כאשר השתתף במבצע צבאי במקסיקו, בעיר וראקרוס.
מלחמת העולם השנייה
בשורת קרבות, שהחלו בפלישה למפרץ לייטה באוקטובר 1944 פיקד מקארתור על כיבושם מחדש של הפיליפינים, וטיהורם מארבע מאות אלף חיילים יפנים שהגנו עליהם. ב-5 בפברואר 1945 מילא מקארתור את הבטחתו בעת שכבש את מנילה, אשר חיילי הצבא היפני ביצעו בה את אחד ממעשי הטבח המזוויעים בזירה זו של המלחמה, ורצחו כמאה אלף אזרחים פיליפינים.
לאחר מלחמת קוריאה
מקארתור נפטר ב-5 באפריל 1964 בגיל 84. הוא ואשתו קבורים יחדיו בנורפוק, וירג'יניה. באתר קבורתם ישנו מוזיאון קטן לזכרו של מקארתור, ומרכז קניות גדול בסמוך נקרא על שמו.
Punk'd
ב-29 במאי 2007, פרק הסיום עלה לאוויר ב-MTV. לאחר הפסקה של חמש שנים, הסדרה חודשה כאשר פרק הבכורה שודר ב-29 במרץ 2012. התוכנית המחודשת הונחתה על ידי ידוען שונה כל שבוע. העונה התשיעית הסתיימה ב-7 ביוני 2012.
סהרה
החי והצומח
בעלי חיים מלקטים את מזונם על פני מרחבים גדולים אך בשוליים בעלי חיים ניזונים רק מהלחות במזונם, עימם נמנים הדישון, הראם פנק, כבשים, קיפודים. עם המכרסמים נמנים הירבוע והדורבן. בין העופות: יען, כרוון, שרקרק, עורב ועופות דורסים למיניהם. חרקים: ארבה, טרמיטים וצרעות, וכן נחשים. בשוליים הדרומיים של המדבר מצויים פילים מדבריים.
אנה מגדלנה באך
חייה
אנה מגדלנה נולדה בצייץ, שהייתה חלק מהאלקטוראט של סקסוניה, למשפחת מוזיקאים. אביה יוהאן קספר ווילקה, היה חצוצרן ואמה מרגרט אליזבט ליבה הייתה בתו של עוגבן. לא ידוע על חינוכה המוזיקלי, אולם בשנת 1721 היא הועסקה כזמרת, וכנראה כבר הכירה את יוהאן סבסטיאן באך תקופת מה.
פעילותה המוזיקלית
באך הקדיש לאנה מגדלנה מספר יצירות שחיבר, ואילו היא סייעה לו לעיתים קרובות להעתיק את המוזיקה שלו. מספר לא קטן של יצירות משל באך קיימות בכתב ידה, וההעתקים שלה הוערכו כמקור מהימן לגרסת המקור של יצירותיו. היו אף מוזיקולוגים שהרחיקו לכת בטענה שכמה מיצירותיו (שש הסויטות לצ'לו סולו, ולפחות אחת מוריאציות גולדברג) נכתבו על ידה. רוב המוזיקולוגים אינם מקבלים טענה זו.
היתר כניסה לישראל
הנפקת ההיתרים
כדי להיכנס ישראל לתקופה ממושכת (לצורכי עבודה או מסחר כדוגמה), ולא לביקור חד פעמי, נדרש התושב הפלסטיני גם לפנות בבקשה לכרטיס זיהוי ביומטרי המנגיש את פרטי המחזיק, תצלום שלו ופריטי זיהוי ביומטריים. אם כנגד התושב לא עומדת מניעה ביטחונית/פלילית, הכרטיס המגנטי מונפק לו במקום, לאחר עריכת מספר בדיקות נוספות לרבות לקיחת טביעת אצבע, המוטבעת בכרטיס אף היא. אם כנגד התושב מוזנת מניעה לכניסה לישראל, בקשתו מסורבת, והוא נדרש לפנות בבקשה להסרת המניעה. בכרטיס עצמו, עם הנפקתו, מוזנים נתוניו האישיים של בעל הכרטיס. זאת לצורך ביסוס מאגר מידע ביומטרי על כלל תושבי איו"ש הנכנסים לישראל באופן קבוע ולאפשר כניסה מהירה וזיהוי ודאי של הנכנסים לישראל. כרטיס זה הוא כרטיס נלווה להיתר כניסה, ואותו נדרש להחזיק כל תושב פלסטיני המחזיק בהיתר כניסה לישראל. הכרטיס המגנטי אינו מהווה כשלעצמו היתר מסוג כלשהו, ועל כן, תושבים המבקשים להיכנס לישראל באופן חד פעמי או לימים ספורים בלבד, אינם נדרשים להחזיק בו. הנפקת כרטיס מגנטי איננה ערובה לאישור בקשתו להיתר של מחזיק הכרטיס.
מניעות
על פי ההערכות של מחסום Watch, ישנם מעל ל-180,000 פלסטינים מנועי שב"כ ומעל ל-500,000 מנועי כניסה של שירותי הביטחון, המשטרה והמנהל האזרחי. רובם אינם יודעים מה הסיבה למניעת כניסתם.
מניעה ביטחונית
מניעה ביטחונית היא הוראה של שירות הביטחון הכללי לגוף המנפיק למנוע או להתנות הנפקת היתרים לתושב לאור היותו סכנה או סכנה פוטנציאלית לביטחון המדינה. תושב שבקשתו להיתר סורבה יקבל את הודעת הסירוב ואת סיבת הסרוב שיכולה להיות מניעה ביטחונית, משטרתית או מנהלתית. פרט לכך לא ניתנים נימוקים נוספים על ידי מנהלת התאום והקישור בה מבקשים להנפיק את היתר הכניסה.
אופה (כדורגל)
היסטוריה
נשיא בשקיריה, רוסטם חאמיטוב החל לדון בצורך בהקמת מועדון כדורגל מקצועני מהעיר אופה כבר בקיץ 2010. אבל הקבוצה הוקמה רק בדצמבר 2010, על בסיס קבוצת בשינפורמסביאז ודינמו אופה שפורקו, והתמודדו בעבר בליגות הנמוכות.
תקציב הקבוצה
לאחר העפלת הקבוצה לליגת העל הרוסית בכדורגל, תקציב הקבוצה עלה מאוד והגיע ל-650 מיליון רובלים או 13 מיליון דולרים, מה שלא מהווה סכום משמעותי לעומת תקציבי הקבוצות הגדולות ברוסיה. הקבוצה נמצאת במקומות 13—14 בטבלת הקבוצות העשירות ביותר במדינה. בנוסף, עצם העפלתה לליגה הבכירה חייבה עריכת שיפוצים באצטדיון נפטיאניק בשנת 2015, עבורם הוציאה הקבוצה סכום של כ-1,5 מיליארד רובלים. בעונת 2015/16 תקציב הקבוצה הופחת קמעה בשל הנפילה בשער הרובל אל מול הדולר. אולם תקציב הקבוצה עלה לבסוף והגיע לכדי מיליארד רובלים או 16 מיליון דולרים. בהשוואה לקבוצות הבכירות בליגה, עדיין תקציב הקבוצה נחשב לאחד הנמוכים בליגת העל הרוסית בכדורגל. בעונת 2016/17 תקציב הקבוצה תפח מעט והגיע לכדי כמעט מיליארד וחצי רובלים או 20 מיליון דולרים.
סגל נוכחי
(בהשאלה מספרטק מוסקבה)
ישיבת הסדר
ישיבות ההסדר
בשנת 2009 מספר המתגייסים לצה"ל במסגרת ההסדר היה כ־1,350 תלמידים, שהם יותר מחמישית מבוגרי החינוך הציוני דתי. שאר בוגרי החינוך הציוני דתי הולכים לישיבות גבוהות, מכינות או שירות צבאי רגיל. ישנם גם תלמידי ישיבות הסדר שמחליטים בסופו של דבר לשרת שירות צבאי מלא, כתוספת למסלול או על ידי עזיבת מסלול ההסדר באמצעו.
מסלול ההסדר
במסלול ההסדר הצבאי, כל שנה מכונה בפי בני הישיבות "שיעור", בדומה לשמותיהן של הכיתות בבית ספר.
מיפוי הישיבות
ישיבות ההסדר הן ישיבות ציוניות ותלמידיהן כמעט תמיד משתייכים לציונות הדתית. למערך ישיבות ההסדר משתייכות ישיבות מכל תתי הזרמים של הישיבות הציוניות, שכן תלמידים המעוניינים במסלול ההסדר הם המאגר הגדול ביותר של תלמידים פוטנציאליים לישיבות. עם זאת, ישנן ישיבות ציוניות המעדיפות שלא להיות ישיבות הסדר מסיבות אידאולוגיות, בעיקר ישיבות מרכז הרב והר המור וחלק מבנותיהן, והן נקראות ישיבות גבוהות. גם ישיבות אלה, ברובן, מאפשרות לתלמידיהן להתגייס לצה"ל במסגרת ההסדר דרך ישיבת הסדר אחרת, או כגיוס רגיל לתקופה של שלוש שנים. גם בחלק מישיבות ההסדר מתקיים במקביל מסלול של ישיבה גבוהה.
קרב הייסטינגס
שם הקרב
אף שבאופן מסורתי נושאים הקרבות את שמן של עיירות ויישובים הנמצאים בסמיכות קרובה ביותר לשדה הקרב, ואף על פי שמספר יישובים היו קרובים יותר, הוא נקרא על שם העיירה הייסטינגס. באותה תקופה הוא כונה בכרוניקה האנגלו-סקסונית "הקרב בעץ התפוחים הירוק"; בתום 40 שנה נודע הקרב גם בשם "סנלאק" (Senlac), עיבוד נורמני-צרפתי למילה העתיקה מהשפה האנגלית "סנדלקו" (Sandlacu), שמשמעה "מי חול" או "אגם חול". ייתכן גם כי זה היה שמו של ערוץ נהר שזרם באזור הקרב. כבר ב-1087 הוזכר הקרב בספר יום הדין בשם "bellum Hasestingas", או "קרב הייסטינגס".
תנועת צבא הרולד דרומה
הרולד התכוון להפתיע את הצבא הנורמני הפולש, כפי שהפתיע את הכוח הפולש הנורווגי בקרב גשר סטמפורד, אך ניסיונו כשל הודות לסייריו של ויליאם שדיווחו לדוכס הנורמני על התקדמות הצבא האנגלו-סקסוני. דיווחים סותרים מהמקורות ההיסטוריים מותירים את האירועים שקדמו לקרב בערפל, אך כולם מסכימים כי ויליאם הוביל את צבאו ממחנהו בהייסטינגס היישר לעבר הצבא האנגלו-סקסוני.
לקחים ומסקנות
אחד הנושאים הנתונים במחלוקת בקרב החוקרים של הקרב, היה התפקיד שמילאו הפרשים הנורמנים במהלכו. מספר חוקרים מובילים, כולל דייוויד צ'ארלס דאגלס, פרנק סטנטון, ור. אלן בראון, טענו כי הפרשים הנורמנים מילאו תפקיד מכריע בקרב הייסטינגס, וכי הקרב הוכיח את עליונות הפרשים על הרגלים באותה תקופה. אולם בחינה של מהלכי הקרב, והעובדה שהוא התמשך זמן כה רב, סותרים את הטענה בדבר עליונות הפרשים הנורמנים. אין מחלוקת על העובדה, שהמערך ההגנתי הצפוף של הרגלים הסקסונים, שנהנה גם מיתרון הגובה, הצליח לבלום הסתערויות חוזרות ונשנות של הפרשים הנורמנים, אף על פי שהצבא הסקסוני הורכב בעיקר מלוחמים בלתי מקצועיים. הפרשים הצליחו לגבור על הרגלים האנגלו-סקסונים ולערוך בהם טבח, רק כאשר תפסו אותם בשטח מישורי פתוח, הרחק מהגוף העיקרי של הצבא הסקסוני, או בשלבי הסיום של הקרב, לאחר שהצבא הסקסוני החל להתפורר. אילו צבאו של הרולד היה נשאר במגננה בעמדתו השולטת, ושומר על משמעת טקטית, ייתכן שהיה מצליח להחזיק מעמד עד רדת החשיכה, ואולי אף לכפות על ויליאם נסיגה. האנגלים, בניגוד לנורמנים, יכלו להרשות לעצמם לסיים את הקרב ללא הכרעה. צבאו של ויליאם נמצא בשטח עוין, ללא אפשרות לקבלת תגבורות או אספקה, בעוד שלהרולד, שנשען על תמיכת האוכלוסייה המקומית, היה קל יותר לגייס אספקה ותגבורות לכוחותיו.
ארנה רוביק
המצאת הקובייה
רוביק שאף ליצור כלי באמצעותו יבהיר לתלמידיו סוגיות בעיצוב תלת-ממדי. ניסיונותיו הביאו אותו ב-1974 לפיתוח הקובייה ההונגרית, שנקראה בתחילה קוביית הקסם שחלקיה נעו על גבי צירים.
הרכבת הקלה בירושלים
הקווים חולקו לשלושה אשכולות ביצוע, הקו האדום מנווה יעקב להדסה עין כרם (שכולל גם שני קווים משניים מתחנה מרכזית לרכס לבן ומקריית המוזיאונים לשער האשפות ליד העיר העתיקה), הקו הירוק מהר הצופים לגילה (הכולל שני קווים משניים מנווה יעקב להר נוף ומגבעת התחמושת למלחה) והקו הכחול מרמות לגילה (הכולל גם שני קווים משניים מהדסה עין כרם לארמון הנציב וממלחה להר הצופים). בהמשך מתוכנן גם הקו החום מעטרות לאום ליסון במזרח העיר.